open-index/open-wikipedia-markdown huggingface dataset:
Clitellum

Bi dat **Clitellum** (up lat.: *[[Sadel]]*) hannelt sik dat um en Buckel an dat Lief bi Gördelwörmer. Dat is en Region vun de Huut, de vunwegen ehre tahlrieken Drüsen en beten over dat Umto rutstahn deit. Dat Clitellum liggt as en Gördel um dat Lief un is in de vörste Hälft vun dat Lief, an en paar Segmente achter'nanner to sehn. Bi inheemsche Mettjen is dat anleggt twuschen dat 22. un dat 38. Segment un reckt over 6 - 12 Segmente hen. De Gördelwörmer ehre Eier entwickelt sik in en Büdel, de vun dat Clitellum afscheden warrt. Dat Clitellum is bi utwussen Gördelwörmer to sehn, man bi jüngere Wörmer is dat man kuum ut to maken. Bi Ielen is dat man bloß vun Tied to Tied to sehn (wenn se sik vermehren doot). De Farv vun dat Clitellum is normolerwiese en beten heller, as de annern Deele vun dat Lief bi en Gördelworm.   

## Clitellum un Vermehren
 
De Gördelwörmer sünd Halfsläge (Hermaphroditen). De Geslechtsdeele liggt in dat Clitellum. Dor gifft dat an'n Buuk oder en beten mehr na de Sieten hen sunnerliche Gnubbels, de sünd oval oder man liek un weert bi de Vermehren insett. Wenn se sik paart, leggt sik de beiden Partners een gegen den annern (Vörsiet gegen Achtersiet) mit'n Buuk so gegen'anner, datt de Saatbüdelregion in dat 9. un 10. Segment vun den enen Worm gegen de vun den annern over liggt. Ut de Drüsen vun dat Clitellum warrt nu en backigen Sliem afsonnert. Dor verbinnt de beiden Wörmer sik mit for den Uttuusch vun Saat.
Flagg vun Fidschi

De **Flagg vun [[Fidschi]]** wurr an' 10. Oktober 1970 offiziell inführt. To Tiet wurrd en mögelk Ännern vun de Natschonalflagg diskuteert. Se sall eventuell en lokales Motiv kriegen.

## Beschrieven
De Flagg bun den Inselstaat drocht wegen de Liddmaatschap in den Commonwealth of Nations in dat Bövereck en Union Jack. De Union Jack nimmt nipp un nau en Veertel vun de Flaggenflach in. Vörbild för de Flaggengestalten weer de Blue Ensign, en blau Fahn mit Union Jack in dat Bövereck. In' Gegensatz to de Blue Ensign is dat Blau düütlich heller un sall för den Himmel un de See stahn. Dat hell Blau is todem afsichtlich to dat betere Ünnerscheeden to de Flaggen vun Australien un Niegseeland wählt wurrn. 

An dat fleegen Enn' steiht dat Wappen vun Fidschi, de sien ünnere Deel dör en Georgskrüüz geveertelt is. Dat eerste Feld, baben links, enthollt dree Suckerrohrplanten, dat tweete, baben rechts, enthollt en Palme. In dat darte Feld, ünnern links, is en witt Freedensduuv afbildt, un dat letzte Feld, ünnern rechts, wiest en Banaanstaude. Doröver befind sück de golden britisch Lööw, de en Kokosnööt in de Pranken hollt. 

## Bedüüden
Blau symboliseert de See. 1874 hett sück Fidschi de Hoheit vun England ünnerstellt, eerst  100 Johr later kreeg de Staat de Unafhängigkeit torüch. In dat Wappen sünd en Freedensduuv un de wichtigsten Anbauprodukte vun dat Land (Banaanen, Suckerrohr, Kokospalme) dorstellt.

## Historie
To britisch Tieden weern verscheeden Kolonialflaggen in Gebruuk, de all de Form vun en Blue Ensign mit Wappen oder Emblem in' Floogdeel harr. De letzte Version vun disse Flagg weer tüschen 1924 un 1970 in Gebruuk.


Datei:Flag of Fiji (1924-1970).png|1:2  Kolonialflagg, 1924 bit 1970


## Wiedere Flaggen vun Fidschi
Fidschi bruukt dat britisch Flaggensystem. (Red Ensign, Blue Ensign un White Ensign)


Datei:Civil Ensign of Fiji.svg|1:2  Hannelsflagg
Datei:Government Ensign of Fiji.svg|1:2  Deenstflagg to See
Datei:Naval Ensign of Fiji.svg|1:2  Seekriegsflagg
Datei:Civil Air Ensign of Fiji.svg|1:2 Zivile Luftfohrt


## Enkeld Nahwiesen


## Literatur
* Karl-Heinz Hesmer: *Flaggen und Wappen der Welt. Geschichte und Symbolik der Flaggen und Wappen aller Staaten*. Bertelsmann Lexikon Verlag, Gütersloh 1992, ISBN 3-570-01082-1.

## Weblenken

* Flags of the World – Fiji (engelsch)
Daugavpils

**Daugavpils** is en Stadt in Lettland. De Stadt harr 2016 85 858 Inwahners. Ehr Fläck is 72,5 km².
De Stadt liggt 19 km vun de Grenz na Litauen un  27 km vun de Grenz vun Wittrussland. Na Riga is dat de gröttste Stadt in Lettland. Se weer de Hööftstadt vun de historische Region Lettgallen. Se höört nich to'n Bezirk Daugavpils. De Stadt hett en Konsulat vun Russland un en vun Wittrussland. Dor gifft dat en Stratenbohn. Daugavpils is de gröttste mehrheitlich russ'sch sprekene Stadt in de Europääsche Union. 
53,6% vun de Minschen sünd Russen, 19,8% Letten, 14,2% Polen, 7,2% Wittrussen, 1,9% Ukrainers, 1,0% Litauers un 2,3% annere. 

## Geschicht
Dat eerste Mol worr Daugavpils in en Urkunn 1275 nöömt. Na dat Opdelen vun den Staat vun'n Düütschen Oorn worr Daugavpils de Hööftstadt vun't Hartogdom Livland. 1582 kreeg Daugavpils de Stadtrechten. Bi dat eerste Opdelen vun Polen 1772 kehm Daugavpils na Russland. In de tweede Hälft vun't 19. Johrhunnert weer de Stadt en vun de dree wichtigste Zentren vun'n Hannel in't westliche Russland. Se kreeg 1860 en Iesenbahnverbinnen noh St. Pedersborg. In'n 2. Weltkrieg worr en groten Deel vun de Inwahners evakueert. Vun 1918 weer Daugavpils in de lettsche sozialistische Sowjetrublik, vun 1920 in't unafhängige Lettland. 1941 worr de Stadt vun Truppen vun't natschonaalsozialistische Düütschland innehmen, man weer vun 1944 bet 1991 wedder in de Sowjetunion. Siet 1993 hett Daugavpils en Universität. 

### Ethnoreligiöse Gruppen

## Weblenken

* Websteed vun Daugavpils (lettsch, ingelsch, russ'sch)
Höög

**Höög** betekent

* Höög, wat, wat Freid maakt,
* Höög, Oort in de Gemeen Leendaal in’n Landkreis Oosterholt, Neddersassen.

**Höög** is de Familiennaam von

* Anders Höög (1862–1930), sweedschen Architekt,
* Carl Birger Höög (1899–1929), sweedschen Künstler,
* Christer Höög (* 1959), sweedschen Bioloog,
* Gunder Höög (1943–2014), sweedschen Künstler,
* Jan-Olov Höög (* 1955), sweedschen Biochemiker.
Hoog

**Hoog** betekent

* Hoog, Hallig in de Waddensee.

**Hoog** is de Familiennaam von

* Ellen Hoog (* 1986), nedderlandsche Feldhockeyspelerin,
* Grit van Hoog (* 1941), nedderlandsche Sängerin,
* Günter Hoog (1932–2010), düütschen Rechtswetenschopper,
* Johannes Marius Cornelis Hoog (1865–1950), nedderlandschen Goorner un Botaniker,
* Otto Hoog (1913–1984), düütschen Politiker.

Kiek ok bi: Höög.
Gördelwörmer

De **Gördelwörmer** (Clitellata) sünd en Klass mank de Ringelwörmer. Dor höört tominnst 3.800 Aarden to. To de Gördelwörmer höört ok so bekannte Aarden, as Mettjen oder Ielen.

## Kennteken
Den Naam heft de Gördelwörmer vun dat Clitellum. Dor hannelt sik dat um en Buckel an dat Lief bi, dat up Platt mit *Gördel* oversett warrt. Dat is en Region vun de Epidermis, de vunwegen ehre tahlrieken Drüsen en beten over dat Umto rutstahn deit. Dat Clitellum liggt as en Gördel um dat Lief un is in de vörste Hälft vun dat Lief, an en paar Segmente achter'nanner to sehn. De Gördelwörmer ehre Eier entwickelt sik in en Büdel, de vun dat Clitellum afscheden warrt.

Gegen de Veelbössen over hefft de Gördelwörmmer bloß en paar oder gor keen Bössen. Ok Utwüsse na de Sieten hen, as Been (Parapodien) oder lüttje Fööt, de sik rögen könnt (*Cirren*), gifft dat bi de Gördelwörmer nich.

## Wie se sik vermehren doot
 De Gördelwörmer sünd Halfsläge (Hermaphroditen). De Geslechtsdeele liggt in dat Clitellum. Befrucht' weert de Eier buten dat Lief. Achternah weert se deep in' Eer verbuddelt, dormit Feende de nich finnen un freten könnt.

## Systematik
Na de Traditschoon weert de Gördelwörmer in twee Taxa unnerdeelt. Dor mutt avers dor up keken weern, datt sik dat bi de Minnerbössen wohrschienlich um keen eenheitliche (monophyletsche) Gruppen hanneln deit.

* Minnerbössen (Oligochaeta) mit bi 3.500 Aarden. Meist leevt se in't Söötwater, man ok an Land un in'e See sünd se antodrepen.
* Ielen (Hirudinea) mit bi 300 Aarden. Ok se kaamt sunnerlich in Söötwater vor, man ok an Land gifft dat de wecken Aarden.

## Belege


## Weblenken
Oobering

**Oobering** () is en Oort in de Gemeen Langwedel in’n Landkreis Veern, Neddersassen. Binnen de Gemeen Langwedel höört Oobering to de polietsche Oortschop Hobüttel.

## Geografie

De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af. De Steenbarg in’n Oosten reckt bet op 74 Meter över de See.

De Naveröörd sünd Heidkroog in’n Noordoosten, Holbm in’n Oosten, Wall in’n Süden, Schüülg’n un Hobüttel in’n Süüdwesten, Doolbröch in’n Westen un Völkersen in’n Noordwesten.

## Historie

In de Neegd von Oobering hett fröher dat Dörp *Wunnemark* legen, dat 1320 noch in de Oorkunnen vörkummt, denn aver wööstfullen is. Dat Land is opforst worrn. Düsse Forst *Oobering* kummt 1538 in de Oorkunnen vör. 1801 hett de Holtvaagd Köster en Anboersteed anleggt.

### Verwaltungsgeschicht

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett toeerst to de Gemeen Wall mit bihöört, is 1850 aver in de Gemeen Hobüttel wesselt. De Gemeen Hobüttel is an’n 1. Juli 1972 mit de Gemeenreform in Neddersassen Deel von de Gemeen Langwedel worrn.

### Inwahnertall

### Religion

Oobering is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

Von Oobering gaht Straten över Schüülg’n na de Landsstraat 155 in’n Süüdwesten un de Bundsstraat 215 in’n Oosten. De B&nbsp;215 föhrt in’n Noordoosten na Rodenborg un in’n Süüdwesten över Wall un Dauelsen na Veern. De L&nbsp;155 geiht in’n Noordwesten över Völkersen na Otterbarg un in’n Süüdwesten na Nindörp un över de L&nbsp;158 na Langwedel.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so fiev Kilometer in’n Süden von Oobering an de B&nbsp;215.

De nächste Bahnhoff is so bi fiev Kilometer wied weg in’n Süüdwesten de Bahnhoff Langwedel an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

### Scholen

De Kinner güngen fröher in Wall na School, bet Hobüttel 1895 en egen Schoolhuus kregen hett. De Volksschool in Hobüttel hett 1969 wedder dichtmaakt. Sietdem gaht de Kinner op de Grundschool Völkersen.

## Literatur

* *Chronik der Gemeinde Holtebüttel: Holtebüttel, Dahlbrügge, Nindorf, Schülingen, Overing.* 2006

## Footnoten
Heidkroog (Landkreis Veern)

**Heidkroog** () is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört Heidkroog to de polietsche Oortschop Holbm.

## Geografie

De Oort liggt op de Achem-Veerner Geest. Dat Land is deelwies Holt, Acker un Moor (Holbmer Moor in’n Oosten). Dat Water ut dat Rebeed flütt över’n Eberser Beek na’n Ahuser Beek hen af.

De Naveröörd sünd Bokel in’n Noorden, Ahusen un Ebersen in’n Noordoosten, Weehoff un Holbm in’n Süüdoosten, Wall, Schüülg’n un Oobering in’n Süüdwesten, Völkersen in’n Westen un Hoberloo, Spang un Bredenfellermoor in’n Noordwesten.

## Historie

De Oort geiht trügg op’n Heidkroog, de 1767 as Gasthuus an’e Schossee von Veern na Rodenborg boot worrn is.

### Verwaltungsgeschicht

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers bi de Gemeen Holbm mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is.

### Inwahnertall

### Religion

Heidkroog is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

Dör Heidkroog löppt de Bundsstraat 215, de in’n Noordoosten över Ebersen un Ünnerst na Rodenborg geiht un in’n Süüdwesten över Wall un Dauelsen na Veern un Dörbern. In’n Westen geiht von de B&nbsp;215 de Kreisstraat 31 na Völkersen af un in’n Oosten en lüttjere Straat na Holbm.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so söss Kilometer in’n Süüdwesten von Heidkroog an de B&nbsp;215.

De nächste Bahnhoff is so bi acht Kilometer wied weg in’n Süüdwesten de Bahnhoff Langwedel an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

## Footnoten
Herrenkamp

**Herrenkamp** () is en Deel von’n Oort Langwedel in de Gemeen Langwedel, Landkreis Veern, Neddersassen.

## Geografie

De Oort liggt op de Achem-Veerner Geest. Dat Water ut dat Rebeed flütt över’n Goldbeek na de Ole Aller un de Werser hen af.

In fröhere Tieden weren de Naveröörd de Daubener Brook un Langwedelermoor in’n Noorden, Doolbröch in’n Noordoosten, Langwedel in’n Oosten, Eeßel in’n Süden un Dauben in’n Westen. Vondaag is de Oort aver kumplett Deel von Langwedel.

## Historie

De Herrenkamp is 1766 ut Land von dat Vörwark Langwedel billt worrn. Dat weer denn en egen Gemeen, harr aver keen Feldmark.

### Verwaltungsgeschicht

In de Franzosentied von 1810 bet 1814 hett de Oort to de Mairie Bauen in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort weer fröher en egenstännige Gemeen. 1900 is dat Deel von de Gemeen Langwedel worrn, de an’n 1. Juli 1972 mit de Gemeenreform in Neddersassen noch düüdlich grötter worrn is.

### Inwahnertall

### Religion

Herrenkamp is evangeelsch-luthersch präägt un höört to dat Kaspel von de Sigismund-Kark in Dauben.

För de Kathoolschen is de St.-Josef-Kark in Veern tostännig.

## Footnoten
Spang

**Spang** betekent

* Spang, Oort in de Gemeen Langwedel in’n Landkreis Veern, Neddersassen,
* Spang, Oort op Als in de Kommun Sönderborg in de Region Süüddäänmark, Däänmark,
* Spang, Oort in de Gemeen Spangdahlem in’n Eifelkreis Bitburg-Prüm, Rhienland-Palz,
* Spang Township, Township in Minnesota, USA.

**Spang** is de Familiennaam von

* Anne Spang (* 1967), düütsche Biochemikerin un Zellbiologin,
* Bently Spang (* 1960), US-amerikaanschen Künstler,
* Dan Spang (* 1983), US-amerikaanschen Ieshockeyspeler,
* Günter Spang (1926–2011), düütschen Schriever,
* Lasse Spang Olsen (* 1965), däänschen Stuntman,
* Laurette Spang (* 1951), US-amerikaansche Schauspelerin,
* Michael Grundt Spang (1931–2003), noorweegschen Journalist un Schriever,
* Paul Spang (1922–2009), luxemborgschen Historiker un Archivar,
* Rainer Spang (* 1966), düütschen Bioinformatiker,
* Rolf Spang (* 1953), düütschen Geograaf,
* Ron Spang, US-amerikaanschen Filmeditor,
* Rudolf Spang (1913–2017), düütschen Jurist un Diplomaat,
* Simon Spang-Hanssen (* 1955), däänschen Saxofoonspeler.

Kiek ok bi: Spång.
Förth

**Förth** () is en Oortsdeel in de Gemeen Langwedel in’n Landkreis Veern, Neddersassen. Binnen de Gemeen Langwedel höört Förth to de polietsche Oortschop Hobüttel.

## Geografie

De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af.

De Naveröörd sünd Doolbröch un Hobüttel in’n Noordoosten, Nindörp un Wall in’n Oosten, Dauelsen in’n Süüdoosten, Eißel in’n Süüdwesten un Langwedel in’n Noordwesten.

## Historie

### Verwaltungsgeschicht

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört von öllers bi de Gemeen Hobüttel mit to, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is.

### Inwahnertall

### Religion

Förth is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Kultur

1965 hett dat Gasthuus *Kroonsbarg* in Förth apenmaakt, dat von 1969 bet 1999 as Disco bedreven worrn is. Mit dat Enn von dat Johr 1999 hett de Disco dichtmaakt.

## Weertschop un Infrastruktur

### Verkehr

Dör Förth löppt de Landsstraat 158, de in’n Noordwesten na Langwedel un Achem geiht un in’n Süüdoosten na Dauelsen an de Bundsstraat 215. De B&nbsp;215 geiht von dor in’n Süden wieder na Veern un Dörbern un in’n Noordoosten över Wall na Rodenborg. Von de L&nbsp;158 geiht na Noorden de L&nbsp;155 af, de över Hobüttel, Völkersen un Postdörp na Otterbarg löppt.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so veer Kilometer in’n Süüdoosten von Förth an de B&nbsp;215.

De nächste Bahnhoff is so bi twee Kilometer wied weg in’n Noordwesten de Bahnhoff Langwedel an de Bahnlienen Wunsdörp–Bremen un Ülzen–Langwedel.

Förth liggt twüschen düsse beiden Bahnlienen. Bet 2010 hett dat an de L&nbsp;158 en Bahnövergang över de Bahnlien Wunsdörp–Bremen geven. Op de Landsstraat un op de Bahnlien weer veel Verkehr, dorüm hett dat dor veel Stau geven. In’n August 2010 is en 675 Meter lange, ne’e Brügg över de Bahnlien inwieht worrn, de 4,4 Milljonen Euro köst hett.

## Footnoten
Weehoff

**Weehoff** () is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört Weehoff to de polietsche Oortschop Holbm.

## Geografie

De Naveröörd sünd Ebersen in’n Noorden, Westerwals un Karkwals in’n Noordoosten, Süderwals in’n Oosten, Rahnhorst un Kreepm in’n Süüdoosten, Brammer un Deelsen in’n Süden, Holbm in’n Süüdwesten un Heidkroog in’n Noordwesten.

## Historie

Weehoff kummt 1548 as *Wedehoff* toeerst in de Oorkunnen vör. Dat weer fröher en Forsthuus.

### Verwaltungsgeschicht

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers bi de Gemeen Holbm mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is.

### Inwahnertall

### Religion

Weehoff is evangeelsch-luthersch präägt un höört to dat Kaspel von de Bartholomäus-Kark in Karkwals.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

An Weehoff langs löppt de Kreisstraat 11, de in’n Süüdwesten över Holbm na Wall an de Bundsstraat 215 ran geiht un in’n Noordoosten in’n Landkreis Rodenborg as K&nbsp;206 na Süderwals un Karkwals.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so acht Kilometer in’n Süüdwesten von Weehoff an de B&nbsp;215.

De nächsten Bahnhööv sünd so bi twölv Kilometer wied weg in’n Süüdwesten de Bahnhoff Langwedel an de Bahnlienen Wunsdörp–Bremen un Ülzen–Langwedel un de Bahnhoff Veern an de Bahnlien Wunsdörp–Bremen. Disse Bahnhööv sünd ok inbunnen in dat Nett von de Regio-S-Bahn Bremen/Neddersassen.

### Scholen

Vondaag gaht de Kinner ut Weehoff na de Grundschool Wall. Fröher sünd se in Süderwals na de Volksschool gahn.

## Footnoten
Süderwals

**Süderwals** () is en Dörp in de Gemeen Westerwals (Samtgemeen Bootel) in’n Landkreis Rodenborg, Neddersassen.

Bi Süderwals höört ok de Oort Rahnhorst mit to.

## Geografie

De Oort liggt op de Geest. Dat Water ut dat Rebeed flütt in’n Noorden över Gravens na’n Fedderlohmöhlenbeek un in’n Süden över’n Kreepener Beek un Schmobeek na’n Gohbeek.

De Naveröörd sünd Westerwals in’n Noorden, Karkwals in’n Noordoosten, Wittenmoor un Lürken in’n Oosten, Odeweg un Groten Zähln in’n Süüdoosten, Lüttjen Zähln un Kreepm in’n Süden, Brammer un Holbm in’n Süüdwesten, Weehoff in’n Westen un Ebersen in’n Noordwesten.

## Historie

In dat Johr 1981 is Süderwals Bundswinner in’n Weddstried *[[Uns Dörp schall schöner warrn]]* worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

De Oort weer fröher en egen Buurschop un Gemeen un is an’n 1. März 1974 mit de Gemeenreform in Neddersassen Deel von de Gemeen Westerwals worrn.

### Inwahnertall

### Religion

Süderwals is evangeelsch-luthersch präägt un höört to dat Kaspel von de Bartholomäus-Kark in Karkwals.

För de Kathoolschen is de Corpus-Christi-Kark in Rodenborg tostännig.

## Kultur

### Verenen

De Schüttenvereen Süderwals is 1897 grünnt worrn.

## Weertschop un Infrastruktur

Süderwals hett en egene freewillige Füürwehr.

### Verkehr

Dör Süderwals löppt de Kreisstraat 206, de in’n Noordoosten över Karkwals na de Bundsstraten B&nbsp;440 un B&nbsp;71 bi Rodenborg geiht un in’n Süüdwesten in’n Landkreis Veern as K&nbsp;11 na Holbm un in Wall an de B&nbsp;215 ran. De K&nbsp;206 krüüzt sik in Süderwals mit de K&nbsp;233, de in’n Noorden na Westerwals geiht un in’n Süden in’n Landkreis Veern as K&nbsp;25 na Kreepen.

De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord (an de B&nbsp;215) un 26 Veern-Oost (an de L&nbsp;171) doot all beid so ölven Kilometer in’n Süüdwesten von Süderwals liggen.

De nächsten Bahnhööv sünd so bi 14 Kilometer wied weg in’n Süüdwesten de Bahnhoff Langwedel an de Bahnlienen Wunsdörp–Bremen un Ülzen–Langwedel un de Bahnhoff Veern an de Bahnlien Wunsdörp–Bremen. Disse Bahnhööv sünd ok inbunnen in dat Nett von de Regio-S-Bahn Bremen/Neddersassen. De Bahnhoff Rodenborg an de Bahnlien Hamborg–Bremen liggt 14 Kilometer in’n Noorden.

### Scholen

De Kinner gaht na de Grundschool Karkwals.

## Footnoten





## Weblenken

* Websteed över dat Dörp (hoochdüütsch)
Wittenmoor (Karkwals)

**Wittenmoor** () is en lütten Oort in de Gemeen Karkwals (Samtgemeen Bootel) in’n Landkreis Rodenborg, Neddersassen.

## Geografie

De Oort liggt op de Geest an’n Rand von dat Witte Moor. Dat Water ut dat Rebeed flütt över’n Fedderlohmöhlenbeek un Hasselbeek na’e Rodau hen af.

De Naveröörd sünd Fedderlohmöhlen un Op’n Sand in’n Noorden, Riekenbossel in’n Noordoosten, Lürken in’n Oosten, Dreßel in’n Süüdoosten, Odeweg in’n Süden, Groten Zähln, Rahnhorst un Süderwals in’n Süüdwesten un Karkwals in’n Noordwesten.

## Historie

De Hüüs von Wittenmoor sünd in dat 19. Johrhunnert anleggt worrn.

### Verwaltungsgeschicht

De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

### Inwahnertall

### Religion

Wittenmoor is evangeelsch-luthersch präägt un höört to dat Kaspel von de Bartholomäus-Kark in Karkwals.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

För Wittenmoor is de freewillige Füürwehr Karkwals mit tostännig.

### Verkehr

An Wittenmoor langs löppt de Kreisstraat 205, de in’n Noordwesten över Karkwals un Westerwals an de Bundsstraat 215 un na Ahusen geiht un in’n Oosten över Lürken na Wittörp an de B&nbsp;440 ran.

De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord (an de B&nbsp;215) un 26 Veern-Oost (an de L&nbsp;171) doot all beid so 17 Kilometer in’n Süüdwesten von Wittenmoor liggen.

De nächste Bahnhoff is so bi 15 Kilometer wied weg in’n Noorden de Bahnhoff Rodenborg an de Bahnlien Hamborg–Bremen.

### Scholen

De Kinner gaht na de Grundschool Karkwals.

## Footnoten
Grundschool Karkwals

De **Grundschool Karkwals** is en Grundschool in de Straat *An’t Oosterfeld 9* in dat Dörp Karkwals. Dreger is de Samtgemeen Bootel.

Na de School gaht de Kinner ut de Öörd Fedderlohmöhlen, Hassel, Karkwals, Rahnhorst, Riekenbossel, Op’n Sand, Süderwals, Westerwals un Wittenmoor.

## Schoolbaas

* opstunns: Barbara Intemann

## Weblenken

* Websteed von de Grundschool (hoochdüütsch)
Tennō

**Tennō** (japaansch: 天皇 „Himmlischer Herrscher“) oder *Tenno* is en japaansch  Herrscher- un Adelstitel, de in’t Düütsche faken mit „Kaiser“ översett wurrd, as ok in en loseren Gebruuk ok de Beteeknung för dat dynastisch Geslecht, dat in Japan dissen Titel dragen hett.

To Tiet is Naruhito ünner de Regeerensdevise de amteeren 126. Tennō.

Seet vun den Kaiser un de kaiserlich Familie is de Kōkyo in dat Zentrum vun Tokio.
List vun de Tennō

Disse Artikel umfaat en Uplistung vun all **[[Tennō]]** vun Japan.

## List

## Anmarken
Strengnommen sünd de „himmlischen Majestäten“ eerst af Kaiserin Jitō as sückser, d.&nbsp;h. **Tennō** (japaansch: 天皇}}) to beteeken, vörher sull vun de „Herrschern vun *Wa*“ spraaken wurrn. Ok disse Landsnaam wurr eerst Enn‘ vun dat 6. Johrhunnert in *Nippon* ännert.

De Kaiser vun den Nordhoff weern deelwies mächtiger un to Leevtieden anerkannter as hör Tietgenossen vun den Südhoff, harrn aber nich de Throninsignien vun Japan in Besitt, weshalb se hüüd as nich legitime Tennō gellen.

De letzt veer Tennō wurrn in Japan offiziell nah de Beteeknung vun hör Regeerenstiet betekent. De  Regierungstiet vun den aktuellen Tennō, Akihito, is de Heisei-Ära. In Japan wurrd de amteeren Tennō sülvst aber meest weder mit sien Vörnaam, noch mit sien Ära-Naam betekent, sonnern as *Tennō Heika* (japaansch: 天皇陛下}},  „Kaiserliche Majestät“) tituleert.

## Rekorde
### Längst Regeerenstieden
Beginnend af den 26. Kaiser Keitai.
# Shōwa (124.): 22.660 Daag (62 Johr)
# Meiji (122.): 16.604 Daag (45 Johr un 6 Maand)
# Kōkaku (119.): 13.641 Daag (37 Johr un veer Maand)
# Go-Tsuchimikado (103.): 13.211 Daag (36 Johr un 2 Maand)
# Go-Hanazono (102.): 13.133 Daag (35 Johr un 11 Maand)

### Körtste Regeerenstieden
# Chūkyō (85.): 78 Daag (2 Maand)
# Kōbun (39.): 226 Daag (7 Maand)
# Yōmei (31.): 596 Daag (1 Johr un 7 Maand)
# Kōgon (Nordhoff, 1.): 625 Daag (1 Johr un 8 Maand)
# Kazan (65.): 677 Daag (1 Johr un 10 Maand)

### Hööchst Öller bi Thronbestiegen
Beginnend af den 26. Kaiser Keitai.
# Kōnin (49.): 62 Johr
# Akihito (125.): 55 Johr
# Kōkō (58.): 55 Johr

### Leegst Öller bi Thronbestiegen
traditschonelle Tellenswies vun dat Öller (*[[kazoedoshi]]*) in Klammern.
# Rokujō (79.): 7 Maand (2 Johr)
# Antoku (81.): 1 Johr un 4 Maand (3 Johr)
# Shijō (87.): 1 Johr un 7 Maand (2 Johr)
# Tsuchimikado (83.): 2 Johr un 1 Maand (4 Johr)
# Chūkyō (85.): 2 Johr un 6 Maand (4 Johr)

### Langleevigste
traditschonelle Tellenswies vun dat Öller (*kazoedoshi*) in Klammern. Beginnend af de 33. Kaiserin Suiko.
# Shōwa (124.): 87 Johr un 8 Maand (89 Johr)
# Go-Mizunoo (108.): 84 Johr un 2 Maand (85 Johr)
# Yōzei (57.): 80 Johr un 9 Maand (82 Johr)
# Akihito (125.):  Jahre ( Johr)
# Reigen (112.): 78 Johr un 2 Maand (79 Johr)

### Körtleevigste
traditschonelle Tellenswies vun dat Öller (*kazoedoshi*) in Klammern.
# Antoku (81.): 6 Johr un 4 Maand (8 Johr)
# Shijō (87.): 10 Johr un 10 Maand (12 Johr)
# Rokujō (79.): 11 Johr un 7 Maand (13 Johr)
# Chūkyō (85.): 15 Johr un 7 Maand (17 Johr)
# Konoe (76.): 16 Johr un 2 Maand (17 Johr)

## Weblenken
* Sizes.com – List vun de japaansch Kaiser

## Literatur
* Julius von Klaproth: Annales des empereurs du Japon, 1834, Online= (överhaalt)

## Enkeld Nahwiesen
Neemöhlen (Landkreis Veern)

**Neemöhlen** () is en lütten Oort in de Gemeen Veern in’n Landkreis Veern, Neddersassen. Binnen de Gemeen Veern höört dat to de polietsche Oortschop Scharnhors.

## Geografie

De Oort liggt op de Achem-Veerner Geest an’n Halsbeek, de later in de Aller münnt. De Dünen bi Neemöhlen sünd as Naturschuulrebeed schuult.

De Naveröörd sünd Doomöhlen un Scharnhors in’n Noordoosten, Ulemöhlen un Hoost in’n Oosten, Schnuckenstall un Oosterkroog in’n Süüdoosten, Bössel in’n Süden, Veern in’n Süüdwesten, Halsmöhlen in’n Westen un Daulsen in’n Noordwesten.

## Historie

De Naam Neemöhlen kummt 1573 as *Nyen Molen* toeerst in de Oorkunnen vör. Noch fröher, 1254, kummt de Naam *Parnhasle* vör, de mit Neemöhlen identifizeert warrt.

### Verwaltungsgeschicht

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett fröher tohoop mit Ulemöhlen een Gemeen billt, de ok woll *Möhlenstreek* nöömt worrn is. Disse Gemeen is to’n 1. Januar 1929 an de Gemeen Scharnhors kamen, de an’n 1. Juli 1972 mit de Gemeenreform in Neddersassen denn Deel von de Gemeen Veern worrn is.

### Inwahnertall

### Religion

Neemöhlen is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

Dör Neemöhlen löppt de Kreisstraat 28, de in’n Westen an de Bundsstraat 215 ran geiht un in’n Noordoosten na Scharnhors un an de K&nbsp;21, de wieder na Holbm geiht. De B&nbsp;215 löppt in’n Noordoosten över Daulsen un Wall na Rodenborg un in’n Süden na Veern un Dörbern.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so dree Kilometer in’n Noorden von Neemöhlen an de B&nbsp;215.

De nächste Bahnhoff is so bi veer Kilometer wied weg in’n Süden de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

### Scholen

De Kinner ut Neemöhlen sünd fröher in Daulsen na de Volksschool gahn. Vondaag gaht se op de Grundschool an’n Sassenhain in Daulsen/Halsmöhlen.

## Footnoten
Huututtreckers

De **Huututtreckers ** (*Ecdysozoa*) sünd en Böverstamm vun de Deerter, de in de Wetenschop „Ehrdermünner“ (Protostomia) nömmt weert. To de Huututtreckers höört de Liddpoten (Insekten, Keevklauendregers, Kreefte, Dusendfööt), Fadenwörmer un en poor lüttjere Stämme mit to. To’n eersten Mol beschreven wurrn sünd se in en Studie ut dat Johr 1997. En grote Unnersöken vun 2008 hett kloormaakt, datt de Huututtreckers worraftig as en taxonoomsche Grupp ankeken weern mutt. 

All Deerter, de to düsse Grupp tohöören doot, stimmt in en poor Kennteken in de Morphologie overeen un köönt beschreven weern, as Deerter, de ehr Exoskelett verleert (Huututtuusch). Dor kummt ok de wetenschoppliche Naam *ecdysis* vun her. Gruppen, de mehr oder minner overeenkaamt mit de Ecdysozoa sünd al ehrder beschreven wurrn dör Perrier 1897 un Seurat 1920.

Dat gifft en lüttje Grupp Biologen, de wüllt de Huututtreckers as Gruppen nich gellen laten. 

## Kennteken
### Huututtrecken
Dat wichtigste Kennteken vun düsse Gruppen is ehre Butenhuut, de ut dree Lagen vun orgaanschen Material tohopenboot is un de uttrocken warrt, wenn dat Deert wasst. De Huut sitt fast as en Panzer un kann nich mitwassen. Vundeswegen mutt se afsmeten weern. 

### Annere Kennteken
De Deerter ut düsse Grupp hefft keen Beverhaare (Flagatella), wo se mit vorut kaamt. Se produzeert meist amöbenhaftig Sperma un ehre Embryos kennt keen spiralformte Zelldelen, as de annern Oormünner. Dat gifft noch en Reeg vun annere Kennteken for düsse Grupp, as de dreihsymmetrische Strott bi Baardeertken, Seespinnen un Fadenwörmer. 

## Wie de Huututtreckers indeelt weert
To de Huututtreckers höört düsse Stämm to: 

Liddpoten (dor höört Insekten, Keevklauendregers, Kreefte un Dusendfööt to), Stummelfööt, Waterboren, Stickelwörmer (Kynorhyncha), Peniswörmer, Korsettdeerter, Fadenwörmer un Snarenwörmer. En poor annere Gruppen, as de Buukhaarten, weert as möögliche Liddmaten vun de Huututtreckers ankeken, man dor fehlt en poor wichtige Kennteken un vundeswegen sünd se annerwegens indeelt. De Liddfööt, Stummelfööt un Waterboren weert as sunnerliche Gruppen mank de Huututtreckers ankeken, vunwegen dat se ut en Lief mit Segmente tohopensett sünd.
Schnuckenstall

**Schnuckenstall** () is en lütten Oort in de Gemeen Veern in’n Landkreis Veern, Neddersassen. Binnen de Gemeen Veern höört dat to de polietsche Oortschop Scharnhors.

## Geografie

De Oort liggt op de Achem-Veerner Geest. Dat Water ut dat Rebeed flütt in’n Süden över’n Lindhooper Graven na’n Gohbeek hen af un in’n Noorden över Steenbeek un Halsbeek na de Aller.

De Naveröörd sünd Scharnhors in’n Noorden, Hoost un Deelsen in’n Noordoosten, Lindhoop un Kerklinneln in’n Oosten, Wetenmöhlen in’n Süüdoosten, Oosterkroog, Bössel un Veern in’n Süüdwesten un Ulemöhlen, Neemöhlen un Doomöhlen in’n Noordwesten.

## Historie

De Oort Schnuckenstall kummt 1683 toeerst in de Oorkunnen vör un is as Schaperee grünnt worrn. De Schaap sünd op de Heid ümto lopen. Den Besitter von’n Eggershoff in Kerklinneln, Hermann Cordes (1854–1915), hett ok de Schnuckenstall tohöört. Vörher harr he fiev annere Buurn, de de Hoff mit tohöört hett, affunnen. To’n Schnuckenstall hebbt to düsse Tied 125 Hektar Land tohöört. Düsse Heid hett Cordes opforsten laten.

### Verwaltungsgeschicht

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört von öllers bi de Gemeen Scharnhors mit bi, de an’n 1. Juli 1972 mit de Gemeenreform in Neddersassen Deel von de Gemeen Veern worrn is.

### Inwahnertall

### Religion

Schnuckenstall is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

Bi Schnuckenstall an de L&nbsp;171 gifft dat en Gewarvrebeed, in dat ünner annern de Füürwehrtechnische Zentraal Veern, dat Aller-Tegelwark Hermann Cordes un de Masterrind ansiedelt sünd. Dichtbi liggt ok de Magic Park Veern.

### Verkehr

Schnuckenstall liggt an en Siedenstraat von de Landsstraat 171, de in’n Oosten na Kerklinneln un Visselhöövd geiht un in’n Westen na Veern an de L&nbsp;160 un de B&nbsp;215. De B&nbsp;215 wedder löppt in’n Noordoosten na Rodenborg un in’n Süden na Dörbern un Neenborg.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so een Kilometer in’n Süden von Schnuckenstall an de L&nbsp;171.

De nächste Bahnhoff is so bi veer Kilometer wied weg in’n Süüdwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

### Scholen

De Kinner ut Schnuckenstall sünd fröher in Scharnhors na de Volksschool gahn. Vondaag gaht se op de Grundschool an’n Sassenhain in Daulsen/Halsmöhlen.

## Footnoten
Vör-Veern

**Vör-Veern** () weer en Vöroort von de Stadt Veern (vondaag höört dat Rebeed to de Gemeen Veern in’n Landkreis Veern, Neddersassen).

## Geografie

Vör-Veern leeg op de Achem-Veerner Geest in’n Süden von Veern.

## Historie

### Verwaltungsgeschicht

De Oort hett vör 1852 to de Huusvaagdie Veern in dat Amt Veern tohöört un is bi de Verwaltungsreform an’n 1. Oktober 1852 in dat Königriek Hannover an de Stadt Veern fullen. Blots en lütten Deel von Vör-Veern is noch bestahn bleven un hett wieder to dat Amt Veern höört. Na 1885 weer dat in’n Kreis Veern.

Later is ok düsse Rest von Vör-Veern an de Stadt Veern fullen.

### Inwahnertall

### Religion

Vör-Veern weer evangeelsch-luthersch präägt un hett to dat Kaspel von de Andreas-Kark in Veern höört.

## Footnoten
Halsmöhlen

**Halsmöhlen** () is en Dörp in de Gemeen Veern in’n Landkreis Veern, Neddersassen. Binnen de Gemeen Veern höört de Oort to de polietsche Oortschop Daulsen.

Vondaag is de Oort mit Daulsen tohoopwussen.

## Geografie

De Oort liggt op de Achem-Veerner Geest direkt an’n Halsbeek.

De Naveröörd sünd Daulsen in’n Noorden un Oosten, Neemöhlen in’n Oosten, Veern in’n Süden, Höltenwarder in’n Süüdwesten, de Holbmer Winkel in’n Westen un Eeßel in’n Noordwesten.

## Historie

Halsmöhlen bestünn fröher blots ut en enkelte Watermöhl an’n Halsbeek. Eerst in dat 19. Johrhunnert sünd dor en Reeg Hüüs boot worrn, dör de de Oort to en lütt Dörp wussen is, dat ok en egen Gemeen weer.

In öllere Schriften warrt dor von snackt, dat Klaas Störtebeker in Halsmöhlen boren is. Dor gifft dat aver keen Nawies för.

1934 bet 1936 is ünner de Natschonalsozialisten bi Halsmöhlen de Sassenhain anleggt worrn, de an dat Bloodgericht von Veern denken laten schull.

### Verwaltungsgeschicht

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Gemeen Halsmöhlen is 1928/1929 Deel von de Gemeen Daulsen worrn, de an’n 1. Juli 1972 mit de Gemeenreform in Neddersassen an de Gemeen Veern kamen is.

### Inwahnertall

### Religion

Halsmöhlen is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

In Halsmöhlen an de *Hamborger Straat 32* liggt en Filiaal von de Kreisspoorkass Veern.

### Verkehr

Halsmöhlen is an de Bundsstraat 215 anbunnen, de in’n Noordoosten över Daulsen un Wall na Rodenborg geiht un in’n Süden över Veern un Dörbern na Neenborg. In’n Noordwesten geiht de Kreisstraat 27 na Eeßel un in’n Noordoosten de Kreisstraat 28 na Neemöhlen un Scharnhors. Von de B&nbsp;215 geiht in Daulsen na Noordwesten de Landsstraat 158 af, de na Langwedel un Achem föhrt.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so dree Kilometer in’n Noordoosten von Halsmöhlen an de B&nbsp;215.

De nächste Bahnhoff is so bi dree Kilometer wied weg in’n Süden de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

### Scholen

De Kinner ut Halsmöhlen sünd fröher in Daulsen na de Volksschool gahn. Vondaag gaht se op de Grundschool an’n Sassenhain in Daulsen/Halsmöhlen.

## Footnoten
Johann Anton Fischer

**Johann Anton Fischer** (* üm 1743 in Heien; † 27. November 1817 in Oosterholt) weer en düütschen Verwaltungsbeamten.

Fischer is üm 1743 as Söhn von Johann Carl Fischer boren. He hett sik an’n 15. Oktober 1762 för en Studium von de Juristeree an de Universität Göttingen inschreven. Na dat Studium is he 1765 Auditer bi dat Amt Niestadt worrn. Von dor is he 1767 na dat Amt Blumenau un 1768 na dat Amt Bremervöör wesselt. 1772 is he to’n Amtsschriever opstegen un keem in dat Amt Oosterholt. Dat is he bet 1789 bleven un denn Titulär-Amtmann worrn. Von 1791 bet 1805 weer he Amtmann in dat Amt Otterbarg un denn von 1805 bet to sien Dood 1817 in dat Amt Oosterholt.

Fischer hett an’n 22. August 1776 in Hagen Sophie Antoinette Henriette Plumeyon (1751-1. Mai 1807; Dochter von Johann Heinrich Andreas Plumeyon) freet. De beiden hebbt acht Kinner hatt, ünner annern Julius Andreas Anton, Johanne Caroline (1779–6. November 1811), Dorothea un Johann Caspar Peter. He liggt in Oosterholt begraven.

## Warken

* *Kurze Lebensbeschreibung des Moorcommissarii J. Chr. Findorff sammt Nachricht von einem ihm errichteten Monumente.* 1797

## Footnoten
Holbmer Winkel

De **Holbmer Winkel** () is en enkelt Huus in de Gemeen Veern in’n Landkreis Veern, Neddersassen. Binnen de Gemeen Veern höört de Oort to dat Dörp Eeßel un de polietsche Oortschop Daulsen.

## Geografie

De Holbmer Winkel liggt in de Masch von de Aller.

De Naveröörd sünd Groten Eeßel in’n Noorden, Daulsen un Halsmöhlen in’n Oosten, Höltenwarder un Veern in’n Süüdoosten, Lüttjen Hutbargen in’n Süden, Ritzenbargen in’n Süüdwesten un Lüttjen Eeßel in’n Noordwesten.

## Historie

### Verwaltungsgeschicht

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört al von öllers bi de Gemeen Eeßel mit bi, de an’n 1. Juli 1972 mit de Gemeenreform in Neddersassen Deel von de Gemeen Veern worrn is.

### Inwahnertall

### Religion

De Holbmer Winkel is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

De eenzige Straat von’n Winkel weg löppt na Lüttjen Eeßel un Groten Eeßel an de Kreisstraat 27, de in’n Noorden na Langwedel an de Landsstraat 158 geiht un in’n Süüdoosten bi Halsmöhlen an de Bundsstraat 215. De B&nbsp;215 geiht in’n Noordoosten över Daulsen un Wall na Rodenborg un in’n Süden över Veern un Dörbern na Neenborg. De L&nbsp;158 föhrt in’n Noordwesten na Achem.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so söven Kilometer in’n Noordoosten von’n Winkel an de B&nbsp;215.

De nächste Bahnhoff is so bi veer Kilometer wied weg in’n Noorden de Bahnhoff Langwedel an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

## Footnoten
Gohbeek (Oort)

**Gohbeek** () is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Kükenmoor.

## Geografie

De Oort liggt op de Achem-Veerner Geest direkt an’n Gohbeek. In’n Süüdwesten liggt dat Naturschuulrebeed Höhnermoor.

De Naveröörd sünd Huxhaal, Kohlenföör un Neenkroog in’n Noorden, Bennbössel un Lüttjen Heinz in’n Noordoosten, Groten Heinz in’n Süüdoosten, Kükenmoor un Veernermoor in’n Süden, Neenföör un Ramels in’n Süüdwesten un Lüttjen Linneln in’n Noordwesten.

## Historie

De Oort kummt 1359 as *Hoff tho der Ghobrygghe* toeerst in de Oorkunnen vör. Eerst 1548 kummt de Oort in de Naamform *Gohbeck* vör.

Kort vör dat Enn von’n Tweten Weltkrieg is de Oort an’n 17. April 1945 von de Briten innahmen worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört von öllers bi de Gemeen Kükenmoor mit bi, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is.

### Inwahnertall

### Religion

Gohbeek is evangeelsch-luthersch präägt un höört to dat Kaspel von de Petrus-Kark in Kerklinneln.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

Gohbeek liggt an en Siedenstraat von de Kreisstraat 13, de in’n Noorden in Kohlenföör an de Landsstraat 171 ran geiht un in’n Süden na Kükenmoor un Neernabargen. De L&nbsp;171 föhrt in’n Westen na Kerklinneln un Veern un in’n Oosten över Lüttjen Heinz un Jeddingen na Visselhöövd.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost is negen Kilometer wied weg in’n Westen von Gohbeek an de L&nbsp;171.

De nächste Bahnhoff is so bi 13 Kilometer in’n Westen de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. Op de Bahnlien Veern–Wasra hett dat von 1910 bet 1969 Personenverkehr geven. De Bahnhoff Amsen weer in disse Tied acht Kilometer in’n Süüdwesten. De Bahnhoff Bennbössel an de Bahnlien Ülzen–Langwedel (inricht 1873) weer söss Kilometer in’n Noordoosten, is aver 1987 dichtmaakt worrn.

### Scholen

De Kinner ut Gohbeek sünd fröher in Kükenmoor na de Volksschool gahn. Nadem de School dichtmaakt hett, gaht se vondaag op de Lintler Geest-School in Bennbössel.

## Footnoten
Gohbeek

**Gohbeek** betekent

* Gohbeek, Beek in Neddersassen, de in de Aller münnt,
* Gohbeek, Oort in de Gemeen Kerklinneln in’n Landkreis Veern, Neddersassen.
Gohbeek (Beek)

De **Gohbeek** is en 24,34 Kilometer langen Beek, de von rechts in de Aller münnt.

De Born liggt in’t Moor twüschen Odeweg, Dreßel un Lürken. He flütt von dor na Süden un billt op dat eerste Stück de Grenz twüschen de Landkreise Veern un Rodenborg. Kort vör Schepinkel böögt de Beek na Süüdwesten af un lett den Oort jüst as Bennbössel op dat linke Över liggen. Op dat rechte Över sünd de Öörd Groten Zähln, Lüttjen Zähln un Brouk. Twüschen Brouk un Bennbössel geiht de Bahnlien Langwedel–Ülzen över’n Gohbeek. In Kohlenföör geiht de Landsstraat 171 mit en Brügg över’n Beek röver. Na Kohlenföör kaamt op dat linke Över de lütten Öörd Neenkroog, Gohbeek, Kükenmoor un Neenföör. Op dat rechte Över liggt dat Naturschuulrebeed Höhnermoor un de lütte Oort Ramels. Denn flütt de Gohbeek ünner de Autobahn 27 langs un dör Specken. Op dat rechte Över liggt nu Wetenmöhlen un op dat linke Över enkelte Hüüs, de to de Öörd Armsen un Lutten totellt. Op dat letzte Enn vör de Münn in’e Aller flütt de Beek dör dat Dörp Eitze. Dicht an de Aller geiht ok de Landsstraat 160 mit en Brügg över’ Gohbeek weg.

Dat Water flütt denn över Aller un Werser na de Noordsee.
Veerner Moor

Dat **Veerner Moor** is en 91 Hektar groot Naturschuulrebeed in de Gemeen Kerklinneln in’n Landkreis Veern. Dat liggt twischen de Dörper Veernermoor in’n Westen un Groten Heinz in’n Noordoosten. Direkt an dat Veerner Moor liggt de lüttje Oort Goldborn.

Dat Water ut dat Moor warrt över Gravens afföhrt. In’n Süüdoosten hen na de Lehrde, de üm un bi een Kilometer wied weg von dat Naturschuulrebeed langsflütt un in’n Noordwesten hen na’n Gohbeek.

Dat Naturschuulrebeed driggt dat Kennteken NSG LÜ 176 un is an’n 16. Dezember 1989 ünner Schuul stellt worrn.

Dat Veerner Moor weer fröher en Hoogmoor, is aver dröögleggt worrn, üm dor Törf to graven to’n Böten för de Lüüd in de Stadt Veern. In’n Westdeel von dat Moor is tosätzlich in dat 18. Johrhunnert dat Dörp Veernermoor anleggt worrn. Aver ok de Oostdeel, de nu dat Naturschuulrebeed billt, is stark verännert worrn.

In de Midd liggt en See, rundrüm is dat Land deelwies Heid, deelwies is dat as Wischen bruukt worrn oder as Forst. Op grote Delen steiht Busch, aver dör Utkusseln un Weddervernätten schall dat Moor in dat Naturschuulrebeed sik wedder regeneren.

Tostännige Naturschuulbehörde is de Landkreis Veern.
Cuxhavener Nachrichten

De **Cuxhavener Nachrichten** sünd en Daagbladd, dat maandags bet sünnavends in de Stadt Cuxhoben un in Noordholt rutkummt. Rutgeven deit dat de Cuxhoben-Nedderelv Verlagssellschop mbH & Co KG, de Chefredaktör is Felix Weiper. De verköffte Oplaag leeg na IVW (Stand 1. Quartal 2017) bi 9857 Stück. De Verlag hett een Lokalredakschoon; de överregionalen Sieden warrt von de Redakschoonsgemeenschop Noordsee produzeert, de bi de Bremerhobener *[[Nordsee-Zeitung]]* sitt. De Verlag gifft blangen de *Cuxhavener Nachrichten* ok de *[[Niederelbe-Zeitung]]* mit Sitt in Oterndörp un de Wekenbläder *[[Cuxhaven Kurier]]* un *[[Hadler Kurier]]* rut.

Druckt warrt de *Cuxhavener Nachrichten* in dat Druckzentrum Noordsee in Bremerhoben (an de Autobahnopfohrt Geestmünn).

## Historie

De *Cuxhavener Nachrichten* gaht op dree verscheden Bläder trügg: De *[[Cuxhavener Allgemeine]]*, de in’n Juli 1959 toeerst rutkeem, de *[[Cuxhavener Zeitung]]*, de in’n Oktober 1901 toeerst rutkeem, un de *[[Cuxhavener Presse]]*.

An’n 1. Juli 1970 sünd de *Cuxhavener Allgemeine* un de *Cuxhavener Zeitung* dör Fusion tohoopgahn un hebbt denn *Neue Cuxhavener Zeitung* heten. Mit’n 30. April 1976 hett dat en twete Fusion mit de *Cuxhavener Presse* geven. Sietdem hett dat Bladd den Naam *Cuxhavener Nachrichten*.

De Cuxhoben-Nedderelv Verlagssellschop mbH & Co KG is to’n Deel in Besitt von de SPD, de ehr Andelen an dat Bladd över de Medienholding DDVG höllt. Düsse Andeel an dat Bladd is de Partei tofullen, von wegen dat de *Cuxhavener Presse* en Parteibladd weer, dat de SPD to 100&nbsp;% tohöört hett. 

## Oplaag

Jüst as vele annere düütsche Daagbläder hebbt de *Cuxhavener Nachrichten* in de vergangen Johren Oplaag verloren. Stand 1. Quartal 2017 liggt se bi 9857 Stück. 1998 weren dat noch 13.831 Stück.

## Weblenken

* Websteed von de Cuxhavener Nachrichten (hoochdüütsch)